Na osnovi članaka 74. i 76. Zakona o sportu („Narodne novine“ broj 141/22) i članka 20. Statuta Općine Tinjan („Službene novine Općine Tinjan“ broj 04/17 – pročišćeni tekst, 3/20,3/21, 2/22), Općinsko vijeće Općine Tinjan na sjednici održanoj dana 14. travnja 2025. godine donijelo je:

**Godišnje izvršenje Programa javnih potreba u sportu i rekreaciji**

**za Općinu Tinjan u 2024. godini**

**Članak 1.**

Ovim Programom utvrđuju se sportske djelatnosti, programi, aktivnosti i potrebe Općine Tinjan za čije se sufinanciranje osiguravaju sredstva u Proračunu Općine Tinjan za 2024. godinu.

Potrebe, djelatnosti, programi i aktivnosti iz stavka 1. ovoga članka ostvaruju se poticanjem i promicanjem sporta, djelovanjem sportskih klubova i udruga, organiziranjem sportskih natjecanja te osiguravanjem prostornih uvjeta za ostvarivanje tih programa.

**Članak 2.**

U smislu članka 1. ovoga programa, iz Proračuna Općine Tinjan u 2024. godini sufinancirati će se sportski klubovi i udruge odnosno programi, potrebe i aktivnosti u sportu u ukupnom iznosu od 12.000,00 eur.

Iznos iz stavka 1 ovog članka rasporediti će se temeljem natječaja

Tijekom 2024. godine udrugama i klubovima u sportu dodijeljeno je 10.800,00 eura sredstva iz proračuna Općine Tinjan.

**Članak 3.**

Sredstva iz članka 2. ovog Programa dodjeljuju se razmjerno potrebama klubova i udruga i sukladno pritjecanju sredstava u Proračun.

**Članak 4.**

Korisnici proračunskih sredstava iz članka 2. obvezni su Jedinstvenom upravnom odjelu Općine Tinjan dostaviti izvješća o ostvarenju svojih programa i o namjenskom utrošku proračunskih sredstava.

**Članak 5.**

Ovaj Program stupa na snagu 8 dana od dana objave u Službenim novinama Općine Tinjan, a primjenjuje se od 01.01.2024. godine.

KLASA: 400-01/25-01/02

URBROJ: 2163-37-02/02-25-8

Tinjan, 14.4.2025. godine

OPĆINSKO VIJEĆE OPĆINE TINJAN

Predsjednik Općinskog vijeća

Igor Antolović, v.r.